ועדת החינוך, התרבות והספורט, כנסת 19, פרוטוקול מספר 59, 2013-07-17 10:00

עמרם מצנע: אנחנו פותחים את הדיון.

עמרם מצנע: בדיון הקודם עברנו על החוק, הקראנו אותו ואני רוצה לתת הזדמנות נוספת למי שרוצה להעיר, ב-ע', ב-א'.

עמרם מצנע: יגיע מיד הנוסח המעודכן הסופי, כי אני מבין שנכנסו בו כמה שינויים.

<מירב ישראלי: אני קיבלתי נוסח בבוקר.

<מירב ישראלי: מצלמים אותו.

<מירב ישראלי: למעשה יש רק תיקון מהותי אחד.

עמרם מצנע: אני מבקש - - -

נסים זאב: אמרנו שקודם כל נקבל עדכון, אדוני היושב ראש, מה זה 55%.

עמרם מצנע: לא, זה קיבלנו כבר, לא היית בדיון הקודם.

עמרם מצנע: אני מבקש מהיועצת המשפטית להקריא את התיקון כפי שהוא.

<מירב ישראלי: (מקריאה): "תיקון חוק לימוד חובה.

<מירב ישראלי: 82.

<מירב ישראלי: בחוק לימוד חובה, התשי"ט-1949 - - -

יעקב אשר: זה נוסח חדש, או שזה אותו נוסח שהיה לעינינו קודם?

<מירב ישראלי: זה אותו נוסח שהקראנו בישיבה הקודמת.

יעקב אשר: אולי כדאי ש - - -

עמרם מצנע: בשביל זה היא מקריאה עכשיו והיא תגיד גם מה התיקון.

יעקב אשר: שנראה את זה, אנחנו לא כאלה כישרוניים.

עמרם מצנע: חילקו לכם עכשיו.

<מירב ישראלי: לא, אין מספיק עותקים.

יעקב אשר: יש אנשים שצריכים גם שמיעה וגם ראייה.

עמרם מצנע: כן, כן, אנחנו גם נשמע וגם נראה.

יעקב אשר: כאיש חינוך אתה ודאי יודע את זה.

עמרם מצנע: וגם לחוש.

<קריאה: מה אמר התיקון לפני זה?

<קריאה: סליחה על הבורות, אני מחליף את - - -

<מירב ישראלי: לא, בישיבה הקודמת הקראנו נוסח מסוים ו - - -

<קריאה: שמה הייתה המשמעות שלו?

עמרם מצנע: התיקון?

<קריאה: לא, לפני התיקון.

עמרם מצנע: < אני אגיד על זה משהו.

עמרם מצנע: היועצת המשפטית תקריא, אנחנו נחזור על עיקרי התיקון בחוק, לא התיקון הספציפי עכשיו, ואם יותיר לנו הזמן אנחנו גם נצביע.

עמרם מצנע: בבקשה, מירב.

<מירב ישראלי: (מקריאה): "תיקון חוק לימוד חובה.

<מירב ישראלי: 82.

<מירב ישראלי: בחוק לימוד חובה, התשי"ט-1949 – "(1) בסיפא של סעיף 5(א) אחרי המילים "יהיו פטורים מן החובות המוטלות עליהם לפי סעיף 4" יבואו המילים: "ורשאי השר לקבוע הוראות ותנאים שיחולו על מוסד החינוך המתואר באותה הוראה" - - -

עמרם מצנע: לאט לאט, אל תרוצי.

עמרם מצנע: בבקשה, מירב, תקראי כך שאפשר יהיה להבין, לא מהר.

<מירב ישראלי: (מקריאה): ".

<מירב ישראלי: בחוק לימוד חובה, התשי"ט-1949 – "(1) בסיפא של סעיף 5(א) אחרי המילים "יהיו פטורים מן החובות המוטלות עליהם לפי סעיף 4" יבואו המילים: "ורשאי השר לקבוע הוראות ותנאים שיחולו על מוסד החינוך המתואר באותה הוראה".

<מירב ישראלי: "(2) לפני סעיף 11, תחת כותרת פרק חמישי יבוא: "תקצוב מוסדות פטורים.

<מירב ישראלי: 10א (א) השר רשאי לקבוע הוראות ותנאים לעניין תקצוב מוסדות חינוך שניתנה לגביהם הוראת פטור לפי סעיף 5(א) (בסעיף זה – מוסד פטור), אם החליט כי יש לתקצב מוסדות כאמור ובלבד שיקבע, בין השאר, תנאים אלה: "(1) היקף תכנית הבסיס ותכנית היסוד שנלמד הוא כמפורט בפסקאות משנה (א) או (ב): "(א) תכנית הבסיס נלמדת בו באותו היקף של שעות לימוד שהיא נלמדת במוסד חינוך רשמי ותכנית היסוד נלמדת בו בהיקף של 55% לפחות משעות הלימוד של תכניות היסוד שנלמדות במוסד חינוך רשמי; "(ב) תכנית הבסיס נלמדת בו בהיקף של 55% לפחות משעות הלימוד בתכנית הבסיס הנלמדות במוסד חינוך רשמי, ותכנית היסוד נלמדת בו בהיקף של 55% לפחות משעות הלימוד בתכנית היסוד הנלמדות במוסד חינוך רשמי;"

רות קלדרון: יסוד זה ליבה?

<מירב ישראלי: יסוד זה הליבה, באופן כללי, ובסיס זה שלושת המקצועות.

<מירב ישראלי: זה המינוח בהצעה הזו.

נסים זאב: אפשר לשמוע מה זה יסוד?

נסים זאב: כמה מקצועות?

<מירב ישראלי: כרגע זה לא כתוב בחוק, אבל לפי החלטת הממשלה זה אנגלית, מתמטיקה ושפת אם.

נסים זאב: זה הבסיס ומה זה היסוד?

<מירב ישראלי: היסוד זה הליבה כולה, כל המקצועות, ה-100%, שנלמדים ברשמי.

משה זלמן פייגלין: הבסיס זה אנגלית, מתמטיקה ושפת אם.

משה זלמן פייגלין: כמה שעות בשבוע אנגלית, מתמטיקה ושפת אם?

<מירב ישראלי: כשמשרד החינוך יגיד כמה זה ברשמי.

<מירב ישראלי: זה לפי כיתה, בגדול.

נסים זאב: אנחנו צריכים הסבר, אני לא הבנתי את הסעיף.

<מירב ישראלי: אני רק אגמור להקריא.

נסים זאב: אני אבקש אולי מיהודה פינסקי, שהוא אחראי על המוכר שאינו רשמי, שיסביר לנו את הסעיפים האלה.

נסים זאב: סעפים שנאתי ותורתך אהבתי, אבל תסביר לנו את הסעיפים.

<מירב ישראלי: (מקריאה): "(2) הוא משתתף במבחנים ובמחקרים באותה מתכונת שחלה על מוסד חינוך רשמי".

עמרם מצנע: חברים, זה גם ככה מסובך, עם המספרים והסעיפים הקטנים והגדולים, אז בואו תקשיבו.

נסים זאב: אבל למה אין הסבר על כל סעיף וסעיף?

עמרם מצנע: להזכיר לך, חבר הכנסת נסים זאב, זה הכבר הדיון השלישי - - -

נסים זאב: לא משנה.

עמרם מצנע: ומאחר שלא כולם משתתפים בדיונים, אי אפשר לחזור כל פעם ולהתחיל מהתחלה.

עמרם מצנע: אבל אני אסביר למי שתהיינה לו שאלות, או משרד החינוך יסביר.

נסים זאב: אם אין הצבעה, אני פוטר את כבודו - - -

עמרם מצנע: אני עוד לא יודע אם תהיה הצבעה, כן או לא.

עמרם מצנע: נראה עד כמה אפשר יהיה להבין מה רוצים.

עמרם מצנע: בבקשה.

<מירב ישראלי: (מקריאה): "(3) הוא מדווח למשרד החינוך על מצבת המורים המלמדים בו, כפי שיקבע השר; "(4) לא קיימת בו אפליית תלמידים לרבות בהליך קבלת התלמידים.

<מירב ישראלי: "(ב) החליט השר לתקצב מוסד פטור כאמור בסעיף קטן (א), שיעור התקצוב של מוסד פטור כאמור בסעיף קטן א(1)(א) לא יעלה על 55% מתקן הבסיס של שעות הלימוד של מוסד חינוך רשמי, ושיעור התקצוב של מוסדות פטורים כאמור בסעיף קטן א(1)(ב) לא יעלה על 30% מתקן הבסיס של שעות הלימוד של מוסד חינוך רשמי.

<מירב ישראלי: "(ג) השר יקבע תחולה הדרגתית לתנאי האמור בפסקה (1) של אותו סעיף, באופן שההיקף הנדרש לעניין לימודי תכנית הבסיס יעלה באופן הדרגתי בכל שנת לימודים בהתאם לשיעורים שיקבע, עד הגיעו לשיעור הקבוע בפסקה האמורה.

<מירב ישראלי: "(ד) השר רשאי, בהסכמת שר האוצר, לקבוע הוראות ותנאים אחרים מאלה שנקבעו למוסד פטור לפי סעיף קטן (א)(1)(א) בכל הנוגע ליישום חובת הלימוד של תכנית הבסיס ושל תכנית היסוד במוסד, ובלבד שלא יקבע שיעור תקצוב גבוה משיעור התקצוב האמור בסעיף קטן (ב) וכי מקיימות במוסד הוראות סעיף קטן (א)(2) עד (3).

<מירב ישראלי: "(ה) בסעיף זה – " "תכנית בסיס" – מקצועות נבחרים מתוך תכנית היסוד כפי שיקבע השר; " "תכנית היסוד" – כמשמעותה בסעיף 1 לחוק חינוך ממלכתי, התשי"ג-1953; " "תקן הבסיס" – כפי שיקבע השר בתקנות בהסכמת שר האוצר.

<מירב ישראלי: "

עמרם מצנע: אני אסביר במילים שלי פשוטות מה בעצם אומר התיקון הזה לחוק לימוד חובה.

עמרם מצנע: זה החוק הבסיסי שממנו עושים את התיקונים.

עמרם מצנע: מה שהוא אומר, שהשר יכול, אנחנו מדברים רק על מוסדות פטור, שזה בעצם בתי הספר היסודיים במגזר החרדי של הבנים, זה פחות או יותר, נדמה לי, כולל את הכול.

עמרם מצנע: התיקון הזה אומר שהשר רשאי לקבוע את התנאים המתאימים לתקצב את מוסדות הפטור, ויש פה ארבעה תנאים בסיסיים.

עמרם מצנע: תנאי אחד שהוא סעיף אחד - - -

<קריאה: פטור ממה?

<מירב ישראלי: פטור מלימודי חובה.

עמרם מצנע: מוסדות פטור פטורים מהחוק הבסיסי.

נסים זאב: של חוק חינוך חובה.

עמרם מצנע: חוק חינוך חובה, הם פטורים.

עמרם מצנע: השר רשאי לתקצב אותם על פי פרמטרים מסוימים, אם הם עומדים בארבעת התנאים הבאים.

עמרם מצנע: התנאי הראשון הוא סעיפים (1)(א) ו-(ב) שמדברים על לימודי הבסיס ולימודי היסוד.

עמרם מצנע: הסעיף השני הוא שבית הספר משתתף במבחנים ובמחקרים באותה מתכונת שחלה על מוסד חינוך רשמי, שזה בעצם המבחנים השונים שמתקיימים, כמו מיצ"ב וכדומה.

עמרם מצנע: הסעיף השלישי, שהוא מדווח למשרד החינוך על מצבת המורים.

עמרם מצנע: זה לא רק את השמות אלא גם את הפרופיל של המורים.

עמרם מצנע: על פי פרופיל המורים ומצבת המורים, אל"ף, אפשר לקבוע אם יש למורים האלה את הסמכות ללמד, ובי"ת, כמובן לפי הפרופיל גם מתקצבים בסופו של דבר את בית הספר או את הרשת.

עמרם מצנע: בסעיף (4), שהוא סעיף מאוד כללי, אבל הוא היה נכון גם אם לא היו כותבים אותו, שלא קיימת בו אפליית תלמידים, לרבות בתהליך קבלת תלמידים.

רות קלדרון: אז מה השינויים?

עמרם מצנע: אין שינויים, אני מדבר עכשיו על השינוי מהחוק הבסיסי.

עמרם מצנע: אלה ארבעת התנאים שמוסד פטור, יכול שר החינוך, על פי קריטריונים שהוא קובע, לתקצב.

נסים זאב: אבל למה זה פטור, אם הוא מקיים את ארבעת התנאים שהזכרת?

עמרם מצנע: אני מסביר.

עמרם מצנע: השאלות אחר כך.

עמרם מצנע: פעם החליט השר לתקצב, כלומר עומדים בארבעת התנאים האלה, יש פה הפנייה לשני שיעורים, שיעורים מה שנקרא יחסית לתקציב שמתוקצב בית ספר ממלכתי מוכר רשמי.

עמרם מצנע: שני השיעורים האלה, פעם אחת זה 55% ופעם אחת זה 30% וזה תלוי בהיקף הלימודים, עוד פעם, יסוד ובסיס.

נסים זאב: מתי 30 ומתי 55?

עמרם מצנע: תיכף נשמע.

עמרם מצנע: השר יקבע תחולה הדרגתית, יש נושאים שהשר צריך בהסכמת האוצר לקבוע את התנאים, יש תקנות שצריכות להיות מפורסמות בעקבות התיקון הזה, ונדמה לי שאלה העקרונות בחוק הזה.

עמרם מצנע: בדיונים הקודמים אנחנו שאלנו את משרד החינוך ואת משרד האוצר, באמצעות מחלקת המחקר של הכנסת, מה הוא ה-100% שממנו נגזרים ה-55% וה-30% והוצג לנו מסמך שמציג מה זה כולל ומה זה לא כולל.

עמרם מצנע: אם לוקחים בחשבון את כלל התקציב והשעות, שזה שני נושאים נפרדים, תקציב ושעות, שניתנים לחינוך הממלכתי המוכר הרשמי, וממנו גוזרים את האחוזים, אז האחוזים הם יותר נמוכים מ-55% - - -

נסים זאב: בכמה?

עמרם מצנע: זה בערך יורד ל-27%-30%.

עמרם מצנע: החוק מגדיר שהאחוזים מתייחסים לשעות הבסיס ולכן למשל אופק חדש ועוד כל מיני פרמטרים, שדנו עליהם די בהרחבה, לא נכללים בבסיס שממנו מחושבים האחוזים.

עמרם מצנע: כלומר אנחנו היום יודעים את הנתונים, הם שקופים.

עמרם מצנע: לא כולם מרוצים, יש כמובן הערות, אבל הנתונים ברורים ושקופים.

עמרם מצנע: אלה הנתונים.

עמרם מצנע: משרד החינוך, משרד האוצר, מישהו רוצה להוסיף משהו על מה שאמרתי?

עמרם מצנע: להבהיר, לתקן אותי?

נסים זאב: אני רק רוצה להבין - - -

עמרם מצנע: רגע, קודם כל אם יש משהו.

נסים זאב: אני רוצה להבין, אם, כפי שאדוני הזכיר, שילמדו את תכניות הליבה, אז למה לא יתקצבו את מוסדות הפטור ב-100%?

עמרם מצנע: אם הם מוכנים להיות בחינוך הממלכתי - - -

נסים זאב: לא, הם מוכר שאינו רשמי, או - - -

עמרם מצנע: זה לא החוק.

עמרם מצנע: החוק לא אומר שאם אתה ליבה אתה מקבל את הכול.

נסים זאב: לא, אבל אם אתה דורש ליבה ואתה דורש את כל הדרישות - - -

עמרם מצנע: החוק דורש.

נסים זאב: החוק, לא אתה, אתה יושב ראש הוועדה.

נסים זאב: החוק דורש, אז למה שלא כבר לקבוע באותה קביעה שמי שעומד באותם קריטריונים - - - כי אמרו שרוצים בעצם להעלות את הרמה ואת התקציב.

עמרם מצנע: אלה הקריטריונים על מנת לקבל את ה-55% או 30%.

עמרם מצנע: אלה הקריטריונים, לגבי קריטריונים ל-100% - - -

נסים זאב: לא, סליחה, אני הייתי בוועדה הקודמת ונאמר שרוצים לקצץ מ-א' כדי לתת ל-ב'.

נסים זאב: זאת אומרת אני בעצם לא רוצה את הכסף הזה, זה מה שנאמר פה בפומבי, אנחנו לא רוצים לגעת בכסף הזה, אנחנו רוצים שכל הכסף הזה יישאר במערכת החינוך ורוצים לתגבר את אלה שכן לומדים ליבה.

נסים זאב: זאת אומרת אלה שקיבלו 55%, אולי רוצים לתת להם 80% היום.

נסים זאב: אני רוצה לדעת אם הנתונים האלה נכונים או לא.

נסים זאב: אם לא, זה לא מה שדובר בישיבה הקודמת.

עמרם מצנע: השאלה היא ברורה ומאחר שאנחנו עוסקים עכשיו בתקצוב של מוסדות פטור, אם המוסד רוצה לצאת מפטור ולעבור למשל למוכר שאיננו רשמי, רמת התקצוב שלו היא הרבה יותר גבוהה.

עמרם מצנע: אם הוא רוצה לעבור עוד מדרגה, מהמוכר שאינו רשמי למוכר הרשמי, התקצוב עוד יותר גבוה.

עמרם מצנע: אנחנו עכשיו עוסקים במוסדות פטור, מי שלא רוצה להיות במוסדות פטור, הלוא הפטור קיבלתם כי ביקשתם, כי רציתם להיות שם, אם אתם לא רוצים להיות בפטור, אהלן וסהלן, תהיו במוכר שאינו רשמי, יש שם את הנהלים הקבועים - - -

משה זלמן פייגלין: אבל עדיין השאלה היא שאלה, אם יורשה לי - - -

עמרם מצנע: השאלה היא תמיד שאלה, אני רק מסביר את התשובה.

משה זלמן פייגלין: אני בחור חרדי, או אב חרדי, ואני רוצה שהבן שלי ילמד במוסד פטור, אבל אני מסכים שילמד אנגלית, והרי זה גם אינטרס שעליו דובר כל הזמן, שהבן שלי ילמד אנגלית ומתמטיקה, ואני מסכים לזה.

משה זלמן פייגלין: אז למה לא לעודד במקום להעניש?

משה זלמן פייגלין: זאת השאלה.

נסים זאב: בדיוק.

נסים זאב: אגב, הייתה הבטחה של תוספת ל - - -

משה זלמן פייגלין: אני לא רוצה להכריח אותו עם שוט, 'אתה עכשיו תיכנס תחת כנפיה של ה - - -

עמרם מצנע: במוסד פטור, עד התיקון, הוא לא היה חייב לעשות כלום.

עמרם מצנע: קיבל פטור.

עמרם מצנע: עכשיו אנחנו באים ואומרים שההיפך, אם אתה רוצה ליהנות מתקציב המדינה בגובה מסוים, אז המינימום שאנחנו דורשים ממך זה 1, 2, 3.

עמרם מצנע: זה התיקון.

נסים זאב: כן, אבל אתה מעמיד אותו בקריטריון כמעט כמו בתי הספר הרגילים.

עמרם מצנע: לא, לא, לא.

נסים זאב: ודאי.

נסים זאב: ארבעת התנאים שהזכרת - - -

עמרם מצנע: אנחנו לא מחייבים גודל כיתה, הרבה דברים אנחנו לא מחייבים, לא מחייבים את כל תכנית הלימודים.

משה זלמן פייגלין: אני שואל שוב - - -

עמרם מצנע: לא, יש לי פשוט זמן, אז לא אכפת לי, כי השאלות הן לא שאלות לידע, אלא שאלות - - -

משה זלמן פייגלין: לא, אני שואל במפורש כדי לדעת כיצד להצביע.

משה זלמן פייגלין: אני רק רוצה לחדד.

משה זלמן פייגלין: אני דף חלק לחלוטין, אני לא חרדי ולא זה, אני רוצה לדעת איך אני הולך להצביע ואני באמת שואל שאלת תם.

משה זלמן פייגלין: המטרה פה, כפי שאני מניח, היא לא מטרה תקציבית, היא מטרה חינוכית, אנחנו בוועדת החינוך.

משה זלמן פייגלין: אנחנו רוצים שכל ילדי ישראל יידעו מתמטיקה ואנגלית ולימודי שפה.

משה זלמן פייגלין: זה נראה לי דבר בסיסי ונכון ואני בהחלט תומך בעניין הזה.

משה זלמן פייגלין: אני רק שואל מדוע, אם אנחנו רוצים לעודד, מדוע לא לבוא בצורה חיובית, במקום בצורה שלילית?

משה זלמן פייגלין: אתה רוצה להיות במוסד פטור, תישאר במוסד פטור, אבל אם במסגרת מוסד הפטור שלך תלמד את הלימודים הבסיסיים הללו תקבל יותר, ולא אם לא תלמד תקבל פחות.

רות קלדרון: זה בדיוק העידוד, הכסף נשאר שם.

נסים זאב: לא, אתה מקצץ ב-55%, זה 30 - - -

רות קלדרון: אבל הכסף נשמר לך.

נסים זאב: אני אומר דבר נוסף ואני רוצה לחדד את מה שאמרתי קודם.

עמרם מצנע: אבל רק שנייה, נסים - - -

נסים זאב: אבל אנחנו באותה שאלה.

עמרם מצנע: אבל רק לענות, החוק מנוסח בצורה של מה מקבלים, לא מה לוקחים.

משה זלמן פייגלין: יפה, זה מה שרציתי לדעת.

משה זלמן פייגלין: זה הכול.

נסים זאב: לא, מה מקבלים - - -

עמרם מצנע: אם עושים.

נסים זאב: לא, זה מה מקצצים - - -

עמרם מצנע: המילה קיצוץ לא מוזכרת.

נסים זאב: לא כתוב, לא צריך לכתוב, כי מבחינתך תלמודי תורה לא קיימים בכלל, הפטורים לא קיימים, זה מעין עב"מ או איזה אוויר שלא בא לעולם בכלל.

עמרם מצנע: אתם החלטתם להיות שם.

נסים זאב: לא, אתה החלטת, הממשלה - - -

יעקב אשר: אז תקבלו החלטה - - -

נסים זאב: הממשלה הזאת החליטה - - - תסלח לי, אני רוצה גם להסביר בדיוק למה אני מתכוון.

נסים זאב: מכיוון שתלמודי תורה, הם לא יקצצו בשעות תורניות, שיהיה לך ברור, גם אם ירצו ללמד אנגלית, נאמר, למשל, אני הייתי בפורת יוסף ואני אומר לך, שעות הלימוד של מתמטיקה ואנגלית היו מחוץ לשעות לימודי התורה, כי מבחינתם היה עניין של ביטול תורה.

נסים זאב: אז אני אומר למה צריך כן להוסיף בתקציב, מכיוון שתלמודי התורה יישארו באותן שעות לימוד תורה כפי שהיו קודם לכן, כי גדולי ישראל לא יאפשרו להם.

נסים זאב: לכן אי אפשר להעניש אותם, בגלל שההלכה לא מאפשרת להם לקצץ בשעות לימוד תורה.

נסים זאב: אדוני היושב ראש, יש כאן צורך בתקציב מעבר ל-55% שהיה עד כה, מכיוון שתלמודי התורה, אדוני היושב ראש, שירצו כן ללכת בתכנית של הוועדה, לא יודע אם בדיוק אותן שעות שמבקשים, אבל כן ללמד אנגלית, כן ללמד מתמטיקה, הם יעשו את זה מעבר לשעות הלימוד הסטנדרטיות הרגילות, כדי שלא יהיה פה עניין של ביטול תורה.

נסים זאב: אני אומר שיש כאן מקום כן לתגמל אותם מעבר, ואני מבקש, כפי שבוועדה הקודמת נאמר שאתם בעצם רוצים לתגמל אותם ולא רק לקצץ, כי אתם לא רוצים לגעת בכסף הזה, זה כסף מיוחד רק ואך לאותם המוסדות כדי לעודד אותם, אז אי אפשר לחתוך בלי לעודד.

עמרם מצנע: חברים, אני מבין את ההתרגשות, יש נוכחות יפה של חברי כנסת הבוקר.

נסים זאב: תמיד, אגב, בוועדה הזאת הייתה נוכחות מלאה.

עמרם מצנע: סגן שר החינוך רוצה למסור הודעה.

אברהם וורצמן: בוקר טוב, אדוני היושב ראש, חבריי חברי הכנסת, חברי הוועדה.

אברהם וורצמן: ביקש אותי שר החינוך למסור שתי הבהרות לקראת ההצבעה שנוגעות במוסדות הפטור.

אברהם וורצמן: דבר ראשון, מוסכם שהשינוי יתבצע במהלך הדרגתי של ארבע שנים ולא מיד.

אברהם וורצמן: דהיינו, למיטב הבנתי בשנה הקרובה אין כמעט שינוי בכלל, מדובר על שינוי במשך ארבע שנים ולא שינוי מיידי.

משה גפני: אז למה זה בחוק ההסדרים?

משה גפני: אפשר לפצל את זה.

עמרם מצנע: לא להפריע.

משה גפני: אני שואל.

עמרם מצנע: חבר הכנסת גפני, אי אפשר לדבר בעמידה.

אברהם וורצמן: זו הודעה ראשונה.

אברהם וורצמן: הודעה ראשונה שהתהליך הוא הדרגתי ולמעשה בשנה הקרובה אין כמעט שינוי או שאין שינוי בכלל.

אברהם וורצמן: זה המצב.

אברהם וורצמן: דבר שני, מוסכם על שר החינוך שעד שלא יתקיים דיון עומק לגבי ערך השעה, שזאת נקודה מרכזית בהתאם לדוח של הממ"מ, ש-55% הם בעצם שווים פחות ואם מורידים ל-30% אז זה עוד פחות, אומר שר החינוך, התחייבות, עד שלא יתקיים דיון מסודר ויוסדר נושא ערך השעה לא יתחילו בהחלת החוק.

אברהם וורצמן: אתם יכולים להצביע על סמך שתי הנקודות האלה.

יצחק הרצוג: זה צריך להיות כתוב בחוק.

עמרם מצנע: רגע, חברים, עכשיו חברי כנסת שרוצים לדבר, יקבלו - - -

יעקב אשר: אני מבקש רשות דיבור.

עמרם מצנע: מי שירצה לדבר יקבל רשות דיבור.

נסים זאב: אדוני, רק הערה.

עמרם מצנע: לא, רגע.

מוחמד ברכה: הצעה לסדר, היושב ראש.

עמרם מצנע: חברים, אל"ף, קיבלנו אישור מיושב ראש הכנסת להמשיך בדיון.

עמרם מצנע: בי"ת, חברי הכנסת עכשיו יקבלו הזדמנות להתייחס.

עמרם מצנע: בבקשה, חבר הכנסת - - -

נסים זאב: אני מבקש רק הערה קצרה, בהמשך לדבר.

מוחמד ברכה: אני מבקש הצעה לסדר.

עמרם מצנע: בבקשה.

מוחמד ברכה: היות שהנתונים שהביא סגן השר משנים מהותית את הליך ביצוע החוק, אני מציע שהחוק ייכנס למהלך של חקיקה רגיל ולהוציא אותו מחוק ההסדרים ויהיה לנו מספיק זמן לבדוק את כל הסוגיות שדובר עליהן ולכן אני מבקש להצביע על הוצאת הנושא מחוק ההסדרים.

עמרם מצנע: אוקיי, אנחנו נגמור את ההתייחסות ואז נצביע.

נסים זאב: קודם כל אני מצטרף לעניין של הפיצול.

נסים זאב: זה לא רלוונטי לדון בחוק ההסדרים.

נסים זאב: אבל אני רוצה לומר שיש פה תורה בכתב ותורה שבעל פה.

נסים זאב: אנחנו מכירים הצהרה, גם אם היא למיקרופון וגם אם זה נכתב ונרשם, בסופו של דבר כשאתה מצביע, אתה מצביע על החוק הקיים בפניך, ודברים עלולים להשתנות ותאמין לי, אני כבעל ניסיון זוכר מקרים רבים שבהם אמרנו לפרוטוקול אפילו בכנסת איזה שהיא הערה, נרשם בפרוטוקול ובסופו של דבר אמרו לנו 'אתם הצבעתם והחוק שהוצבע הוא על מה שכתוב ולא על מה שנאמר בעל פה'.

מוחמד ברכה: אדוני, כשיש הצעה לסדר צריך להצביע עליה.

עמרם מצנע: בסדר, אני אצביע כשאני אחליט שמצביעים.

מוחמד ברכה: אבל אתה מנהל את הדיון כשיש הצעה לשנות את סדר הדיון.

נסים זאב: ולכן, אדוני היושב ראש, אני מבקש שהדברים של סגן השר ייכתבו וגם אם יש הצבעה, זה צריך להיות כתוספת בכתב שייכתב ואנחנו נצביע.

אברהם וורצמן: דבר נוסף שהשר הסכים, שהתקנות יהיו גם באישור ועדת החינוך.

אברהם וורצמן: זאת אומרת התקנות שעוסקות בפרטים האלה יבואו גם לאישור ועדת החינוך.

אברהם וורצמן: זה לא כתוב כרגע, הוא מוכן להוסיף גם את הדבר הזה.

עמרם מצנע: יעקב, שמעת?

עמרם מצנע: התקנות יהיו באישור ועדת החינוך.

שמעון אוחיון: זה בסדר.

יעקב אשר: זה לא דבר שלי, לי יש בקשה ראשונית, שאותה אני אציג עכשיו אם תיתן לי רק לדבר.

עמרם מצנע: רגע, אני אתן לך לדבר.

עמרם מצנע: רגע, רגע.

עמרם מצנע: חבר'ה, מה קרה לכם?

עמרם מצנע: מה ההתרגשות?

עמרם מצנע: אני אתן לך לדבר, אני רק אומר לך, ביקשת ואנחנו נכניס את זה בכל מקרה.

יעקב אשר: אני רק רוצה לומר - - -

עמרם מצנע: רגע, רגע, יש איזה שהוא סדר.

עמרם מצנע: יעקב, בבקשה.

יעקב אשר: דווקא לאור דבריו של סגן שר החינוך, שאני שמח שפתאום נכנס לעובי הקורה, למרות שלדעתי הוא לא יודע כרגע את המשמעות, מה זה אומר, חלק מהסעיפים שאנחנו אמורים להצביע עליהם היום, אבל דווקא מה שאתה אמרת, ביושרה שלך, אתה אומר שזה לא יהיה עכשיו, אז אני שואל שאלה מאוד פשוטה, הרי אנחנו מבקשים לפצל את החוק הזה מחוק ההסדרים, יתקיים פה דיון על העניין הזה, זה יגיע בחקיקה רגילה, הרי בכל מקרה זה לא הולך להציל את המשק בשנה הקרובה, אתה אמרת את זה, זה רק משהו שבא בכוחנות פוליטית, בניגוד להשקפת עולם של אנשים.

יעקב אשר: אז אני בא ואומר דבר אחד, אתה לא היית פה בכל הדיונים, אתה לא יודע את המשמעויות, גם חלק מהאנשים שיצביעו אוטומטית בעד העניין הזה, גם הם לא יודעים את המשמעויות, כי כשאתה לוקח מקצועות בסיס ואתה אומר מישהו שעושה 2/3 מהבסיס הזה, כמה הוא צריך להיות מתוקצב?

יעקב אשר: 2/3.

יעקב אשר: פה מדובר על תקצוב של 10% לילד מול ילד אחר.

יעקב אשר: 10%, זה אפילו לא קופה קטנה.

אברהם וורצמן: אומר לך, הרב אשר - - -

יעקב אשר: לכן אני מבקש, אדוני היושב ראש, להביא את זה לפיצול, להליך חקיקה רגיל, זה יהיה לתפארת הוועדה הזאת שנושא כזה - - -

מוחמד ברכה: מה עוד שסגן השר מודיע ששום דבר לא ישתנה.

יעקב אשר: זה לא הולך להיות בשנה הקרובה, אתה הודעת את זה.

אברהם וורצמן: סליחה, אני - - -

יעקב אשר: אז אני מבקש, אדוני היושב ראש, כבקשה ראשונית, לפצל את זה מחוק ההסדרים.

עמרם מצנע: מה שביקש חבר הכנסת ברכה.

יעקב אשר: אני חושב שגם האנשים שהיו כאן בדיונים, שהיו דיונים מהותיים, מבינים שמצביעים פה על משהו שהוא אג'נדה בלבד.

יעקב אשר: אני מבקש, נא להצביע בעניין הזה.

יוני שטבון: אני נכחתי עכשיו בפגישה עם השר פירון, יחד עם חברי סגן שר החינוך.

יוני שטבון: ברור לכולם, לכל מי שיושב פה, שזה נושא אקוטי משמעותי, בכלל בחברה הישראלית סוגיית לימודי הליבה, העולם החרדי.

יוני שטבון: זו לא סוגיה שפותרים בחוק ההסדרים, זו תפיסתי.

יוני שטבון: עכשיו אני גם יודע שאני קשור לקואליציה ואני קשור גם להרכבים שלה, בגלל זה ישבתי עם שר החינוך והסברתי לו את זה בצורה הכי ברורה שיש.

יוני שטבון: לאור הנתונים, הפשרה, אני קורא לזה, שהציג שר החינוך על ידי סגן שר החינוך, לבוא עכשיו להצבעה בצורה כזו, לפני שהדברים כתובים - - -בואו נחכה, אין שום סיבה להצביע עכשיו על דבר כזה משמעותי, במיוחד שעכשיו שר החינוך כן הסכים שיהיה תהליך ארבע שנים.

יוני שטבון: לא משנה עכשיו מי מסכים, מי לא מסכים, אני עכשיו מייצג, אני הייתי שם עכשיו ולחצתי ארבע שנים, הוא דיבר על זה שיהיה רשום שוועדת החינוך תאשר כל תקן חדש ותהיה הסכמה.

יוני שטבון: אני מציע לאדוני היושב ראש לא להצביע על זה עכשיו.

יוני שטבון: סגן שר החינוך אמר פה עכשיו כמה דברים משמעותיים, שווה לעשות שנייה עצור, זה יכול להיות יותר מאוחר אחרי הצהריים, יכול להיות ביום שני, ללבן את הדברים, כי אם הדברים לא יהיו כתובים, ככה הם ייקרו.

עמרם מצנע: הם מופיעים בפרוטוקול, סגן השר דיבר לפרוטוקול.

יוני שטבון: הפרוטוקול לא מספיק.

עמרם מצנע: בחוק זה לא יופיע.

יריב לוין: יוני, רק שיהיה ברור, אי אפשר לדחות הצבעות ליום שני מהסיבה הפשוטה, שלא יהיה תקציב, לא יהיה חוק הסדרים והולכים לבחירות.

יריב לוין: זאת המשמעות.

נסים זאב: לכן הבקשה לפצל.

יריב לוין: ההכרעה, בין אם היא לכאן או לכאן, בין אם היא פיצול או לא פיצול, כל הכרעה שלא תהיה, צריכה להיגמר היום.

יריב לוין: זה המצב העובדתי.

רות קלדרון: אני רוצה לחזק את המגמה הזאת של להחליט היום.

רות קלדרון: אני מדברת באמפתיה רבה וחשובה לי מאוד מערכת החינוך, גם מערכת הפטור, שיהיו בה לימודים נכונים וטובים לכל תלמידיה.

רות קלדרון: עם זאת צריך לקבל החלטה שמשהו בכל זאת משתנה בממשלה הזאת ממה שהיה קודם.

רות קלדרון: אני מקבלת על עצמי, כמו שאר החברים כאן, שלא נפעל ולא נאשר שלא לפי מה שעכשיו אמרת בשם שר החינוך ואנחנו נקפיד על זה.

רות קלדרון: זה נאמר לפרוטוקול, יש כאן יושב ראש, אנחנו גם לא באים להוציא מאף אחד דבר.

רות קלדרון: אני מבקשת שכן נצביע, עקרונית, שיש פה מהלך של הזמנה כמה שיותר של מערכת החינוך של הפטור להיכנס, כמו שאמרת, בשלבים, או למוכר שאינו רשמי או לרשמי, שהכסף יישאר במערכת החרדית לטובתה, זה על דעת כולם.

רות קלדרון: שנחליט שזה ייכנס לחוק ההסדרים, אבל אנחנו לא הולכים לגנוב את דעתו של אף אחד, ולא להזיק חס וחלילה לאף תלמיד, לא במערכת הערבית ולא במערכת החרדית.

יפעת קריב: אני רוצה להצטרף לדברים שנאמרו פה ולהגיד, קיימנו על זה הרבה מאוד דיונים, הייתה על זה סערה מאוד מאוד גדולה.

יפעת קריב: מה שקורה פה זה בעצם סוג של מחטף, אני חושבת שצריך להצביע כאן ועכשיו והיום - - -

יעקב אשר: זה בהחלט מחטף, את צודקת.

יפעת קריב: נכון, יש פה מחטף ואתם מנסים רק לדחות את הדיון - - -

יעקב אשר: את היית במקור של המחטף.

נסים זאב: סך הכול היו פה שלושה דיונים.

יפעת קריב: בואו נהיה רציניים ובואו נסיים עם זה כאן.

יפעת קריב: אנחנו בדיוק יודעים לאן אנחנו הולכים, גם לעבור שלב וגם לאור הדברים שנאמרו על ידי שר החינוך.

עמרם מצנע: מי עוד רוצה להתייחס?

אורי מקלב: קיימו הרבה דיונים, הרבה דיונים.

אורי מקלב: כל כך הרבה בעיות יש במערכת החינוך, על זה גם קיימתם דיונים?

אורי מקלב: זה סדרי העדיפויות שלכם?

רות קלדרון: אנחנו בדיונים איתכם, לא דיונים אחרים.

עמרם מצנע: נציגו של שר החינוך, עמית, בבקשה.

<עמית לוין: אני רק רוצה לדייק בדברים שאמר חבר הכנסת וורצמן.

<עמית לוין: על דעת השר לא מדובר שהתקנות יובאו לאישור ועדת החינוך, אלא שר החינוך יתקין את התקנות כמו שכתוב, בהסכמת שר האוצר, אך ורק לאחר שיתקיים דיון בנושא בוועדת החינוך.

<עמית לוין: אבל הדברים לא יובאו לאישור, שזה יהיה בהיר וברור.

נסים זאב: זאת אומרת תיאורטית השר יכול להחליט אחרת מוועדת החינוך?

יעקב אשר: הרב וורצמן, שמעת?

נסים זאב: יכולים להיות פה דיוני סרק והשר יחליט מה שהוא יחליט, שרירותית.

<עמית לוין: התשובה היא שלא.

<עמית לוין: התשובה מבחינה משפטית שלא.

<עמית לוין: היום מקבלים פה חוק שמסמיך את שר החינוך בהסכמת שר האוצר לקבוע מה הגדרת תקן הבסיס ומה הן התוספות.

<עמית לוין: השר יעשה את זה לאחר שיתקיים פה דיון מסודר בהשלכות של הדברים וכו', השר יבחן את זה מבחינה מקצועית, פדגוגית ואת השלכות הרוחב של זה, ולאחר מכן הוא יתקין את התקנות.

<עמית לוין: אגב, זה גם המצב בתקנות מקבילות מבחינת הסמכויות ואין שום צורך להביא אותן לאישור ועדת החינוך, וכך נכון לנהוג גם בהקשר הזה.

עמרם מצנע: כן.

עמרם מצנע: מישהו עוד רוצה להתייחס?

עמרם מצנע: אוקיי, אנחנו מפסיקים פה את הישיבה.

עמרם מצנע: ההצבעה תהיה היום בשעה יותר מאוחרת ואנחנו נודיעכם.

משה גפני: למה אתה לא מצביע עכשיו?

עמרם מצנע: כי אני לא רוצה.

עמרם מצנע: תודה רבה.

עמרם מצנע: אנחנו פותחים את הדיון.

עמרם מצנע: נציג משרד החינוך יקרא הצהרה של משרד החינוך, לידיעתכם ולפרוטוקול.

<עמית לוין: אז בטרם ההצבעה, שר החינוך מבקש להודיע כדלקמן: בהתאם להצעת המחליטים במסגרת התקנות, ייקבעו הוראות מעבר לתחולה הדרגתית של החוק לאורך ארבע שנים מהיום.

<עמית לוין: התקנת התקנות תיעשה לאחר הצגתן בפני ועדת החינוך.

<עמית לוין: תיבחנה ההשלכות התקציביות והפדגוגיות של הוראות החוק טרם התקנת התקנות, תוך בחינת ערך השעה ביחס למערכת החינוך הרשמית.

יוני שטבון: רק התייחסות, בגלל שהייתי שותף.

יוני שטבון: קודם כול, אני שמח שמצאנו פה הבנה ששינויים לא עושים באבחת גרזן.

יוני שטבון: אני רואה את עצמי גם בכובע של חבר כנסת וגם בכובע של נציג הבית היהודי, שמצאו את הפשרה הנכונה.

יוני שטבון: כולנו מבינים את ערך התורה מצד אחד, מצד שני את הערכים שמובילים את מדינת ישראל.

יוני שטבון: והמודל להעביר את זה לארבע שנים ושנה הבאה לא יהיה קיצוץ, ואחרי זה ימשיך בצורה הדרגתית, יחד עם היוועצות על תקן הבסיס עם המוסדות, ושזה יבוא פה לוועדה, אני חושב שזה דבר שהוא ראוי וטוב.

יוני שטבון: החוק, המתכונת הקודמת שלו, יכול היה להיות הרסני.

יוני שטבון: ואני מקווה שבעזרת השם גם חוקים אחרים – הרי הסוגיה הזאת עומדת לפתחנו השכם והערב, לא רק החוק הזה, גם המוכר שאינו רשמי שעסקנו בו – נוכל להתמודד איתם בצורה נכונה ובצורה הדרגתית.

<עמית לוין: רק שלא תצא פה תקלה.

<עמית לוין: השתמשת בלשון היוועצות, אז למען הסדר הטוב אני חוזר: התקנת התקנות תיעשה לאחר הצגתן בפני ועדת החינוך.

יעקב אשר: הצגה.

<עמית לוין: הצגה ותו לא, נכון.

עמרם מצנע: בסדר.

עמרם מצנע: הדברים הוקראו והם בפרוטוקול.

עמרם מצנע: יעקב אשר, בבקשה.

יצחק הרצוג: אבל למה שלא תהיה התייעצות עם ועדת החינוך?

יצחק הרצוג: היוועצות זה לא וטו.

יצחק הרצוג: מה זו הבהלה הזאת מוועדת החינוך?

עמרם מצנע: חבר כנסת יעקב אשר, בבקשה.

עמרם מצנע: אבל אנחנו לא פותחים דיון עכשיו.

יעקב אשר: בסדר.

יעקב אשר: לכן אני אומר: אני לא אתייחס לדברים האלה.

עמרם מצנע: אז מה אתה מבקש לומר?

יעקב אשר: אני רוצה רק לומר מילה אחת על הפתיח הזה, שההתחמקויות החוזרות ונשנות מלנסות להביא את הדברים, את ההצהרות האלה בתוך גוף החוק וגם לתת את זה כדי שהדיון ייעשה בוועדת החינוך בראשותך, שקיימה דיון באמת ממצה על העניין הזה – הבריחה מזה רק מראה שאף אחד לא מתכוון בעצם למה שהוא אומר וזה הכול איזושהי מכבסת מילים כזו או אחרת.

יוני שטבון: אני רק רוצה לחזק אותך, יעקב אשר.

יוני שטבון: זה שזה לא הובא בחוק, זו באמת נקודת תורפה.

עמרם מצנע: יוני, עזוב.

עמרם מצנע: לסיים, בבקשה.

יעקב אשר: הוא תומך במה שאני אומר.

יוני שטבון: אמרתי שזו נקודת תורפה, לא אמרתי יותר מזה.

יעקב אשר: אותו אחד ששיבח קודם, גם אומר עכשיו.

יעקב אשר: אני רוצה אבל לטעון טענה על כך שיש פה נוסח חדש בשתי סעיפים בחוק.

<יהודית גידלי: שני.

יעקב אשר: בשני סעיפים.

יעקב אשר: אתה רואה, בלי ליבה.

משה גפני: עזוב את הליבה, נו, גם הם לא יודעים.

רוברט אילטוב: אתה רואה, גם אני עושה את אותן הטעויות.

יעקב אשר: יש פה נוסח חדש בשני סעיפים בחוק, אדוני היושב-ראש.

יעקב אשר: בסיפא של סעיף 5(א), אחרי המילים: "יהיו פטורים מן החובות המוטלות עליהם לפי סעיף 4", יבואו המילים: ורשאי השר לקבוע הוראות ותנאים להוראה כאמור".

יעקב אשר: המשפט הזה לא היה באישור החוק המקורי ולא היה בבסיס שלו הקודם.

יעקב אשר: דבר נוסף, בסעיף (ה) בסוף, שזה הגיע בעקבות הדיון כנראה שהיה כאן, תקן הבסיס, לאחר שהתברר להם שאף אחד לא יודע מהו הבסיס באמת, כולל לא משרד החינוך, תקן הבסיס מופיע היום בחוק: כפי שיקבע השר בתקנות בהסכמות שר האוצר, לא היה בנוסח המקורי.

יעקב אשר: זה שינוי, זה נוסח חדש, ועל כן אני מבקש להחזיר את חזרה לאישור הממשלה.

עמרם מצנע: לא הממשלה, ועדת הכנסת.

<מירב ישראלי: לא, זה ועדת הכנסת.

יעקב אשר: ועדת הכנסת להחלטה בעניין.

עמרם מצנע: מה אנחנו צריכים לעשות, היועצת?

<מירב ישראלי: בשתי הנקודות האלה אנחנו צריכים לפנות לוועדת הכנסת.

<מירב ישראלי: בשאר הנקודות אנחנו יכולים להתקדם.

עמרם מצנע: אפשר להתקדם?

<מירב ישראלי: אפשר, כן.

<מירב ישראלי: אבל בשתי הנקודות האלה אנחנו חייבים - - -

יעקב אשר: החוק הוא מקשה אחת.

עמרם מצנע: עכשיו, התבקשנו גם על-ידי חבר הכנסת ברכה להצביע על פיצול.

<מירב ישראלי: נכון, מהותי.

<מירב ישראלי: לא, אני לא חושבת שזה נושא חדש, אבל זה לא בסמכותנו, זה צריך לעבור לוועדת הכנסת.

<דורית מורג: אבל אפשר להגיב על זה?

עמרם מצנע: כן, אבל שנייה אחת.

עמרם מצנע: אנחנו יכולים להצביע על הפיצול וללכת לשם?

אורי מקלב: אנחנו לא יודעים מה החוק.

<מירב ישראלי: הפיצול המהותי – כן.

אורי מקלב: תמיד אני אוכל לדרוש פיצול עוד פעם.

אורי מקלב: אחרי שיאשרו את הדבר החדש, אני שוב אבקש פיצול.

אורי מקלב: את עכשיו מצביעה על פיצול בזמן שיכול להיות מאושר או לא מאושר.

<מירב ישראלי: אפשר לחכות עם ה - - -

יעקב אשר: כשיגיע החוק בשלמותו.

משה גפני: יגיע בשלמותו, נדרוש עוד הפעם פיצול.

אורי מקלב: נדרוש עוד הפעם, פיצול על שני הסעיפים האלה.

אורי מקלב: אני מקל עליכם.

עמרם מצנע: כן, היועצת המשפטית של משרד החינוך.

<דורית מורג: רק בשתי מילים על נושא חדש.

<דורית מורג: הסמכות לשר נמצאת גם היום בסעיף 5, משום שהסעיף מאוד מאוד כללי.

משה גפני: זה לא רלוונטי, בגלל שלפי התקנון צריך ללכת לוועדת הכנסת.

<דורית מורג: בסדר, זאת ההערה.

עמרם מצנע: ההערה ברורה.

יעקב אשר: אבל כתוב גם בהסמכת שר האוצר, שזה לא מופיע.

משה גפני: לא חשוב, לפי התקנון זה הולך לוועדת הכנסת.

עמרם מצנע: גפני.

עמרם מצנע: לפי הייעוץ של היועצת המשפטית של הוועדה צריך עכשיו להפסיק את הדיון, לכנס עכשיו את ועדת הכנסת, ואנחנו נתכנס עוד היום להצבעה.

משה גפני: בלי נדר, אתה מתכוון.

עמרם מצנע: תמיד בלי נדר.

עמרם מצנע: בהנחה שוועדת הכנסת תוכל להתכנס.

עמרם מצנע: אם ועדת הכנסת תתכנס בשעות הקרובות, אנחנו נחזור חזרה לכאן.

משה גפני: אבל אם מישהו נוסע הביתה?

עמרם מצנע: אז יש לו בעיה.

מוחמד ברכה: המליאה נסגרת בעוד שעה.

עמרם מצנע: חברים, תודה רבה, אנחנו פונים לוועדת הכנסת שתדון בזה.

בשעה 15: >>

עמרם מצנע: לפני שאנחנו ניגשים להצבעה האם יש מישהו שרוצה להעיר?

נסים זאב: אני רק רוצה להעיר שזה יהיה בוועדה לזכויות הילד מכיוון שזה בניגוד לאמנה לזכויות הילד.

נסים זאב: זה לא צחוק.

עמרם מצנע: בקשתך נרשמה ונדחתה.

עמרם מצנע: אנחנו נתחיל להצביע.

עמרם מצנע: רבותי, אני מבקש שקט.

יעקב אשר: על מה מצביעים עכשיו?

עמרם מצנע: נתחיל להצביע על החוק.

יעקב אשר: אני רוצה לבקש פיצול של החוק מחוק ההסדרים ואני מבקש שנצביע על כך.

יעקב אשר: אני רוצה גם לנמק.

יעקב אשר: אתה בטוח שאני לא אשכנע אף אחד?

עמרם מצנע: אני יודע מה אתה רוצה לומר.

יעקב אשר: אז אולי כבודו יגיד את זה וישכנע יותר.

יעקב אשר: לך מאמינים יותר.

עמרם מצנע: בבקשה, חבר הכנסת יעקב אשר ינמק.

יעקב אשר: היינו כאן בישיבות וכמו שאתם יודעים, אני חדש במקום הזה, אבל בפוליטיקה אני לא חדש.

יעקב אשר: אני יודע שיש דברים שעושים במסגרות כאלה ואחרות בצורה כזאת.

יעקב אשר: אני רוצה לומר קודם כל שיושב-ראש הוועדה השתדל מאד וגם הצליח בחלקם של הדברים להבין את הנושאים ולא להביא נושא כזה כמצוות אנשים מלומדה אלא באמת לנסות להתעמק.

יעקב אשר: אני חושב שהיה לנו עוד הרבה מה להתעמק כי בסך הכל מדובר פה בנסיון של אנשים שחושבים שככה עושים רפורמות, אבל במשהו שהוא מאד מאד גדול, מאד מאד רחב ומאד מורכב.

יעקב אשר: צריך להבין מה הולך מול מה, מה היחס של קיצוץ כזה מול קיצוץ כזה, מה זה אומר למוסד.

יעקב אשר: הרי לא מדובר כאן במוסדות שבהם הילדים לא לומדים.

יעקב אשר: נהפוך הוא, מדובר במוסד שבו הילדים לומדים אפילו שעות יותר רבות מילדים בבית ספר רגיל.

יעקב אשר: זה חלק מהעצמאות שלנו.

יעקב אשר: לא מדובר כאן במקומות שבהם המורים לא מלמדים.

יעקב אשר: נהפוך הוא.

יעקב אשר: המורים מלמדים ואין להם התנאים שיש בכל מגזר אחר.

יעקב אשר: לא מדובר על כך שמבתי הספר האלה יוצאים באחוזים גבוהים ילדים שחלילה נופלים אחר כך לעבריינות, לפלילים או לדברים מהסוג הזה.

יעקב אשר: לא מדובר בבתי ספר שיש בהם אחוזים, ולו מזעריים, של שימוש בסמים או בדברים מהסוג הזה.

יעקב אשר: לא מדובר בילדים שלא מתאמצים ללמוד.

יעקב אשר: יש פה מחלוקת מה הם צריכים ללמוד, כמה הם צריכים ללמוד ואיש-איש בהשקפתו ובמבטו.

יעקב אשר: לבוא ובאבחת חרב קואליציה ובאבחת גיוס של אנשים שחלקם לא יודעים, זה לא ראוי.

יעקב אשר: לכן אני מבקש להצביע על פיצול ולהעביר את זה לדיון באופן נורמלי ורגיל בוועדת החינוך של הכנסת.

עמרם מצנע: עוד מישהו רוצה להתייחס?

נסים זאב: אני רוצה להצטרף לדברים שלו.

נסים זאב: מכיוון שבלאו הכי אנחנו מדברים על תכנית חזון, וברוך השם, הממשלה הזאת יש לה הרבה חזונות וחזיונות, לכן אני מצטרף לבקשה ומבקש את הפיצול.

נסים זאב: אמרתי את זה גם קודם לכן אבל אני לא יודע למה תמיד מתעלמים ממני.

נסים זאב: אני מבקש לא להתעלם ולקחת את הבקשה שלי מאד ברצינות.

עמרם מצנע: חס וחלילה.

נסים זאב: אני לא מתכוון לעבור לסדר היום.

נסים זאב: זאת פגיעה בזכויות הילד, בזכויות התלמיד ואתם עלולים, חס ושלום, לעמוד לדין בנושא הזה.

נסים זאב: שלא יהיה לכם ספק.

אחמד טיבי: באיזה בית משפט?

נסים זאב: אנחנו נלך לווקף המוסלמי.

נסים זאב: אם לא יקבלו אותנו נלך לבית המשפט הבינלאומי.

עמרם מצנע: יריב, בבקשה.

יריב לוין: רבותי, אני אומר כמה דברים.

יריב לוין: קודם כל, זה לא סוד ואני אומר את זה גם לחבריי מיהדות התורה ומש"ס, שלא קל לנו עם כל המהלך הזה, אם כי אני גם מוכרח לומר להם באותו גילוי לב שאנחנו נמצאים באיזשהו תהליך שהוא תהליך מסוכן ובעייתי, שבו בעצם המדינה מתמרצת באופן עקבי ואינטנסיבי את האנשים לצאת החוצה מתוך החינוך הממלכתי ולהגיע למקומות אחרים.

יריב לוין: המציאות הזו שאנחנו מכירים מכל עיר שבה אנשים שולחים את ילדיהם אל מחוץ לחינוך הממלכתי מסיבות של יותר שעות שהילדים נמצאים שם וארוחות שהם מקבלים ודברים מהסוג הזה, שילדים מהחינוך הממלכתי לא זוכים להם, היא מצב אבסורדי והיא רקע לחלק מכל המכלול שאסור להתעלם ממנו.

יריב לוין: אני חושב שהכתובת הזאת היתה על הקיר מזמן.

יריב לוין: היא היתה על הקיר לפני הרבה שנים.

יריב לוין: יש צדק וצודקים בעיניי אלה שטוענים שצריך לבוא ולנסות איכשהו לתקן ואיכשהו לשנות.

יריב לוין: נכון גם שהמציאות שנוצרה עם השנים היא מציאות שבאמת – בעניין הזה אנחנו בוודאי לא מצטערים – התרבו הילדים והתרבו התלמידים והתרבו המוסדות.

נסים זאב: שמרנו על הדמוגרפיה.

יריב לוין: מי ייתו רק יהיו עוד.

יריב לוין: עמדתי בעניין הזה ידועה.

יריב לוין: אבל דווקא על הרקע הזה כולנו מבינים, לדעתי, שאם פעם היתה התייחסות של המדינה לציבור החרדי על כל היבטיו, מנושא השירות בצבא ועד נושא החינוך כאל איזשהו עניין קטן, סקטוריאלי שבשביל להגיע לאיזשהו הסכם פוליטי כזה או אחר לא יקרה אסון יותר מדי גדול אם הם יקבלו עוד איזה משהו עודף ועוד איזה תמריץ ועוד איזה משהו, וההבנה הזאת לטעמי לא חלחלה מספיק מוקדם דווקא בציבור החרדי עצמו.

יריב לוין: הציבור החרדי היום הפך לגורם דומיננטי במדינת ישראל.

יריב לוין: הוא גורם שהכלכלה הישראלית ומדינת ישראל בכלל איננה יכולה להתקיים בלעדיו.

יריב לוין: אמרתי כמה פעמים שבעיניי הוא מנוע הצמיחה הגדול ביותר שיש למשק הישראלי, אבל הדבר הזה והגידול המספרי המשמעותי הזה הם משהו שאי אפשר להתעלם ממנו.

יריב לוין: הם גם מטילים איזושהי חובה לנסות לבנות את הדברים באופן כזה שיתאימו למציאות המשתנה הזאת, לעובדה שזה כבר לא איזשהו מיעוט קטן, שולי, גם מספרית וגם מבחינת ההשפעה, אלא שמדובר בציבור גדול ועצום שמוכרח להיות חלק מלא מתוך ההווייה.

יריב לוין: אני חושב שהנסיון שנעשה תלוי ועומד והוא יקום ויפול בעיניי בסוף על דבר אחד.

יריב לוין: הוא לא יקום ויפול על השירות הצבאי והוא גם לא יפול על דברים אחרים.

יריב לוין: הוא יקום ויפול על היכולת להשתלב בתעסוקה ובעבודה מלאה במשק בכל תחומי החיים.

יריב לוין: בעיניי, שם זה מתחיל ושם זה ייגמר.

יריב לוין: וכדי להגיע לשם אי אפשר להתווכח.

יריב לוין: ואני חושב שמי מכם שיתווכח עם הטענה הזאת עושה לעצמו הנחה גדולה שיוצאים התלמידים מהחינוך החרדי עם ידע מופלא, עם יכולות, עם הרבה מאד דברים, אבל לא עם מספיק ידע וכישורים שדרושים לשם ההשתלבות המלאה בשוק העבודה.

יריב לוין: הם לומדים המון דברים שהם בעיניי לא פחות חשובים.

יריב לוין: איש לא מציע לשנות משהו מ הם או לבטל אותם, אבל אי אפשר להתעלם מזה שזה לא יכול להמשיך במין מסלול כזה שבו יש הנחה שאנחנו מתמקדים רק בזה ובענפי המשק האחרים יעבדו וישתלבו אחרים.

יריב לוין: ואני רוצה לומר לכם יותר מזה, זאת זעקה שלא באה מהציבור החילוני.

יריב לוין: היא באה מתוך הציבור החרדי עצמו.

יעקב אשר: אוהו, התחלת לקרוא עיתונים.

יריב לוין: אני לא צריך לקרוא עיתונים, ידידי יעקב אשר.

יעקב אשר: טוב, תגיד שאתה מחכה לעוד קול.

יריב לוין: אני מחכה לעוד קול אבל יש לי הזדמנות טובה לומר דברים שחשוב שייאמרו.

נסים זאב: יש לי חתונה, אני לא רוצה להפסיד אותה.

יריב לוין: חבר הכנסת זאב, יש לי בשבילך פתרון נהדר.

יריב לוין: אם תלך לחתונה נצביע מייד.

יריב לוין: אבל בכל זאת אני כן רוצה לנצל את ההזדמנות הזאת ולומר את הדברים.

נסים זאב: תאמין לי, כל המוסיף גורע.

נסים זאב: כל כך שכנעת אותי.

יריב לוין: חבר הכנסת יעקב אשר, אני לא מדבר בשם הציבור החרדי.

יריב לוין: קטונתי.

יעקב אשר: כך אמרת.

יעקב אשר: לא שמעת מה שאמרת.

יעקב אשר: אמרת שזו זעקה שבאה מתוך הציבור החרדי.

יריב לוין: קטונתי.

יריב לוין: לא דיברתי בשם הציבור החרדי.

יריב לוין: אמרתי לך את מה שאני מכיר מנקודת מבטי, לא בשם הציבור החרדי ולא כנציג, אם כי אני אומר לשמחתי שיש רבים בציבור החרדי שחברים במפלגתי וגם מצביעים עבורה.

יריב לוין: אני אומר לך שישנה זעקה כזאת ואני חושב ששומעים אותה.

יריב לוין: כולם שומעים אותה וכולם מכירים אותה.

יעקב אשר: הילד שלי מול הילד שלך 10%.

יריב לוין: אני רק אומר שהדבר הזה קיים.

יעקב אשר: הוא לומד רק שני מקצועות ולא שלושה מקצועות.

יריב לוין: חבר הכנסת אשר, מהדבר הזה אי אפשר להתעלם.

יריב לוין: אי אפשר להתעלם.

יריב לוין: אני אומר יותר מזה.

יריב לוין: זה לא סוד שכמעט לגבי כל נושא וכל מרכיב שנמצא בחוק ההסדרים אתה יכול תמיד לטעון שהוא ראוי לדיון יותר מעמיק בהליך נפרד ונכון יהיה לפצל אותו מתוך חוק ההסדרים ונכון יהיה לדון בו בתהליך אחר וכן הלאה.

יריב לוין: אגב, הרבה פעמים זה באמת נכון.

יריב לוין: אתה יודע מה?

יריב לוין: אולי אפילו אם תנסה למדוד את זה באיזשהו מדד.

יריב לוין: יש כאן ויכוח גדול, שאני הייתי שותף לו בתפקידי בקדנציה הקודמת איפה עובר הקו של חוק ההסדרים.

יריב לוין: האם חוק ההסדרים זה רק דברים פיסקליים של מסים, דברים שהם תומכי תקציב או שבמסגרת הזאת אתה גם עושה דברים יותר רחבים.

אברהם מיכאלי: היא הנותנת.

אברהם מיכאלי: היא הנותנת.

אברהם מיכאלי: למה שמים את זה בחוק ההסדרים.

יריב לוין: אני, חבר הכנסת מיכאלי, נוטה באופן חד משמעי לגישה מצמצמת, אבל אי אפשר לומר על החוק הזה שאין לו נגיעה ישירה לנושאים התקציביים.

יריב לוין: אפשר בהחלט לומר עליו שהוא מצריך דיון יותר מעמיק.

אברהם מיכאלי: מתנשאים על ציבור אחר, חושבים שאנחנו יותר חכמים.

נסים זאב: אתה מדבר עך יציאת נשמה.

נסים זאב: אדוני היושב-ראש, אני רוצה להצביע.

יריב לוין: חבר הכנסת זאב, עד עכשיו לא היתה לי ברירה אלא להמשיך לדבר.

יריב לוין: עכשיו אני עושה את זה בהתנדבות.

יריב לוין: אני יושב פה כל כך הרבה לילות ומאזין לנאומים שלך כשאני צריך ללכת לכל מיני חתונות, שאצלנו במפלגה, ברוך השם, לא חסרות.

יריב לוין: נפלה לי הזדמנות של פעם בחיים.

יריב לוין: תאמין לי.

יריב לוין: באופן רציני, אין ויכוח שגם המרכיב הזה של חוק ההסדרים אפשר לפצל החוצה ויש לכך נימוקים טובים.

יריב לוין: בסופו של דבר, הוא לא שונה מהרבה פרקים אחרים של חוק ההסדרים.

יריב לוין: לכן, עם כל ההבנה לדברים של חבר הכנסת אשר, ואני אומר שוב שעם חלקם אני גם מזדהה ואפילו מסכים, אני חושב שאין מקום לפצל את החוק וצריך להשאיר אותו בתוך המסגרת הקיימת.

עמרם מצנע: תודה רבה לחבר הכנסת יריב לוין.

עמרם מצנע: חברים, אנחנו נצביע על הבקשה לפיצול.

עמרם מצנע: מי שרוצה פיצול של החוק הזה מחוק ההסדרים יצביע בעד, מי שנגד – נגד.

עמרם מצנע: בעד ההצעה לפיצול החוק מחוק ההסדרים - 6

עמרם מצנע: נמנעים – אין

עמרם מצנע: ההצעה נדחתה.

אברהם מיכאלי: אנחנו מבקשים רביזיה.

עמרם מצנע: אנחנו ניגשים להצבעה על סעיפי החוק.

אברהם מיכאלי: ביקשתי רביזיה.

עמרם מצנע: אתה עומד על שלך?

אברהם מיכאלי: ודאי.

עמרם מצנע: בעוד חצי שעה נפגשים כאן להמשך הדיון.

עמרם מצנע: השעה שבע ורבע, נפגשים ברבע לשמונה.

אברהם מיכאלי: אדוני היושב-ראש, אני יכול לבקש לשמור את הזכות לדיון בסוף הדיון?

אברהם מיכאלי: הרי מותר לי לאחד כמה רביזיות ביחד.

עמרם מצנע: אוקיי.

עמרם מצנע: אנחנו ממשיכים בדיון.

<מירב ישראלי: אבל זה יהיה רק חצי שעה אחת.

אברהם מיכאלי: בסדר.

עמרם מצנע: חברים, היועצת המשפטית, בבקשה.

עמרם מצנע: רבותי, תהיו בשקט וזה יילך בזריזות.

<מירב ישראלי: צריך להגיד שכל מה שנעשה עכשיו זה בתנאי של הפיצול המהותי.

עמרם מצנע: הוא משך את זה מחדש לא פורמלית.

משה גפני: הוא חזר בו עכשיו מהבקשה.

משה גפני: כרגע הוא חזר בו ויש עכשיו הסתייגויות.

עמרם מצנע: מירב, בבקשה.

<מירב ישראלי: לגבי סעיף 5(א), מכיוון שהוא סעיף שנוסף תוך כדי הליך החקיקה לא קיבלתי הסתייגויות בכתב.

אברהם מיכאלי: יועברו בהמשך.

עמרם מצנע: אנחנו מצביעים על סעיף 1.

עמרם מצנע: מי בעד?

עמרם מצנע: בעד סעיף 1– 6

עמרם מצנע: נמנעים – אין

עמרם מצנע: 6 בעד, 2 נגד.

עמרם מצנע: הסעיף התקבל.

יעקב אשר: אני מבקש להגיש הסתייגות.

<מירב ישראלי: זה מה ששאלתי.

יעקב אשר: סליחה, לא שמעתי.

יעקב אשר: היה קצת רעש.

יעקב אשר: אני רוצה הסתייגות על סעיף 1.

<מירב ישראלי: אנחנו צריכים להצביע קודם על ההסתייגויות ואחר כך על הסעיף, לכן שאלתי אם יש הסתייגויות על הסעיף כי זה סעיף חדש.

יעקב אשר: בסעיף 1, אחרי המילים: "ורשאי השר לקבוע הוראות ותנאים להוראה כאמור", להוסיף: ולאחר אישור ועדת החינוך של הכנסת.

יעקב אשר: זה בשם כל הסיעה.

עמרם מצנע: מי בעד ההסתייגות?

עמרם מצנע: בעד ההסתייגות של חבר הכנסת יעקב אשר לסעיף 1 – 2

עמרם מצנע: נמנעים –אין

עמרם מצנע: 2 בעד ההסתייגות, רוב נגד.

עמרם מצנע: ההסתייגות נפלה.

אברהם מיכאלי: אני יכול להצטרף להסתייגות וגם סיעת ש"ס?

<מירב ישראלי: כן.

<מירב ישראלי: בסעיף (2), לגבי סעיף 10א המוצע, יש הסתייגות של ש"ס לבטל את כל הסעיף.

<מירב ישראלי: אפשר להצביע על ההסתייגות.

עמרם מצנע: אנחנו מצביעים על ההסתייגות של חבר הכנסת מיכאלי.

יעקב אשר: אנחנו גם מצטרפים להסתייגות.

אברהם מיכאלי: בשם סיעת ש"ס.

יעקב אשר: בשם סיעת ש"ס ויהדות התורה.

עמרם מצנע: ההסתייגות היא לבטל את כל סעיף 10א.

עמרם מצנע: מי בעד ההסתייגות שמבקשת לבטל את כל סעיף 10א?

עמרם מצנע: בעד ההסתייגות לבטל את סעיף 10א – 2

עמרם מצנע: נמנעים – אין

עמרם מצנע: 2 בעד ההסתייגות לבטל את כל סעיף 10א, רוב נגד.

עמרם מצנע: ההסתייגות נפלה.

משה גפני: אי אפשר לקחת מהם את הזכות הזאת שהם מאחדים את היהדות החרדית חבל על הזמן.

<מירב ישראלי: לגבי סעיף 10א(א) המוצע, יש הצעה של חד"ש – במקום "השר רשאי", השר לא רשאי.

עמרם מצנע: אם חד"ש לא פה גם מצביעים?

<מירב ישראלי: הם לא ביקשו, לדעתי.

<מירב ישראלי: זה תלוי בך.

עמרם מצנע: אם כך לא נצביע.

עמרם מצנע: בואו נתקדם.

משה גפני: תשאירי להם לפחות זכות דיבור.

<מירב ישראלי: לא צריך בחוק ההסדרים כי זה נקבע לפי זמנים, בדרך כלל.

<מירב ישראלי: אין בעיה שהם יבקשו אבל זה לא רלוונטי.

<מירב ישראלי: יש הסתייגות של בל"ד להכניס את אישור ועדת החינוך, התרבות והספורט של הכנסת.

עמרם מצנע: הם לא נמצאים פה.

משה גפני: אז אנחנו מגישים בשמם.

<מירב ישראלי: אתם רוצים?

אברהם מיכאלי: אנחנו מצטרפים.

משה גפני: אנחנו מייצגים אותם.

משה גפני: אנחנו מעדיפים ללכת עם הערבים מאשר עם הליכוד.

משה גפני: עם הערבים נלך, לא עם הליכוד.

<מירב ישראלי: גם ש"ס ויהדות התורה?

משה גפני: כן.

עמרם מצנע: מי בעד ההסתייגות?

עמרם מצנע: בעד ההסתייגות לסעיף 10א(א)– 2

עמרם מצנע: נמנעים – אין

עמרם מצנע: ההסתייגות לא נתקבלה.

<מירב ישראלי: יש הסתייגות שחבר הכנסת ליצמן ביקש בדיון שהיה בוועדת הכספים.

<מירב ישראלי: בפסקה (2), אחרי המילים "הוא משתתף במבחנים ובמחקרים באותה מתכונת שחלה על מוסד חינוך רשמי", שיהיה על מוסד לא רשמי.

עמרם מצנע: מי בעד ההסתייגות של חבר הכנסת ליצמן שאתם בוודאי מצטרפים אליו?

שמעון אוחיון: איזה מבחנים יש בלא רשמי?

<מירב ישראלי: מיצ"ב.

<מירב ישראלי: זה אמור לחול על כל בתי הספר.

עמרם מצנע: מי בעד ההסתייגות?

עמרם מצנע: בעד ההסתייגות לפסקה (2)– 2

עמרם מצנע: נמנעים – אין

עמרם מצנע: 2 בעד, 6 נגד.

עמרם מצנע: ההסתייגות נפלה.

יעקב אשר: אני רוצה להוסיף הסתייגות בסעיף 10א(1) – "היקף תכנית הבסיס ותכנית היסוד שנלמד בו הוא כמפורט בפסקאות משנה (א) או (ב)" באישור ועדת החינוך, התרבות והספורט של הכנסת.

עמרם מצנע: אני גאה בך איזה כבוד אתה נותן לנו.

יעקב אשר: לך אני נותן כבוד.

עמרם מצנע: נא להצביע.

עמרם מצנע: בעד ההסתייגות לסעיף 10א(א)– 2

עמרם מצנע: נמנעים – אין

עמרם מצנע: 2 בעד, ההסתייגות נפלה.

<מירב ישראלי: גם ש"ס מצטרפים?

אברהם מיכאלי: כן, אנחנו מצטרפים לכל ההסתייגויות.

אברהם מיכאלי: אפשר להסתייג על סעיף קטן 10א(א)(4) ולמחוק את הסעיף?

אברהם מיכאלי: זה ממילא קיים בחוק.

שמעון אוחיון: מה אכפת לך?

שמעון אוחיון: זה מפריע ואתה נלחם בזה.

אברהם מיכאלי: נכון, אבל זה קיים כבר בחוק.

עמרם מצנע: מי בעד ההסתייגות של חבר הכנסת מיכאלי למחוק את סעיף קטן (4)?

עמרם מצנע: בעד ההסתייגות לסעיף 10א(א)(4)– 2

עמרם מצנע: נמנעים – אין

עמרם מצנע: ההסתייגות לא נתקבלה.

<מירב ישראלי: בסעיף קטן (ב) יש גם הסתייגות שביקש חבר הכנסת ליצמן, את ה-30% להפוך ל-55%.

עמרם מצנע: מי בעד ההסתייגות של חבר הכנסת ליצמן?

עמרם מצנע: בעד ההסתייגות לסעיף קטן (ב)– 2

עמרם מצנע: נמנעים – אין

משה גפני: ההסתייגות היא של כולם.

משה גפני: אני יכול להגיש הסתייגות?

<מירב ישראלי: על מה?

משה גפני: שיהיה אסור לשר האוצר לפרסם את ההחלטה פה בוועדה בפייסבוק.

משה גפני: הרי זאת המטרה ואין שום מטרה אחרת.

עמרם מצנע: אנחנו בשעת רצון עכשיו.

יעקב אשר: אני רוצה הסתייגות לסעיף קטן (ג) – השר יקבע באישור ועדת החינוך של הכנסת.

עמרם מצנע: מי בעד ההסתייגות של חבר הכנסת יעקב?

עמרם מצנע: בעד ההסתייגות לסעיף קטן (ג)– 2

עמרם מצנע: נמנעים – אין

עמרם מצנע: ההסתייגות נפלה.

יעקב אשר: באותו סעיף תכולה הדרגתית.

יעקב אשר: אני מבקש להוסיף החל משנת הלימודים תשע"ה.

עמרם מצנע: מי בעד ההסתייגות?

עמרם מצנע: בעד ההסתייגות לסעיף קטן (ג) – 2

עמרם מצנע: נמנעים – אין

עמרם מצנע: תודה, ההסתייגות נפלה.

<מירב ישראלי: לסעיף (ד) יש הצעה של חבר הכנסת ליצמן למחוק את המילים "בהסכמת שר האוצר".

עמרם מצנע: מי בעד ההסתייגות?

עמרם מצנע: בעד ההסתייגות לסעיף (ד)– 2

עמרם מצנע: נמנעים – אין

עמרם מצנע: ההסתייגות נפלה.

יעקב אשר: אני רוצה להוסיף באותה שורה, אם אפשר.

יעקב אשר: לאחר שירד הנושא של הסכמת שר האוצר, ובצדק, ולהוסיף: ובאישור ועדת החינוך של הכנסת ורק בתנאי שבראשות הוועדה יעמוד היושב-ראש הנוכחי.

עמרם מצנע: מי בעד ההסתייגות?

עמרם מצנע: בעד ההסתייגות לסעיף (ד)– 2

עמרם מצנע: נמנעים – אין

עמרם מצנע: ההסתייגות נפלה.

עמרם מצנע: אלה ההסתייגויות שנרשמו.

עמרם מצנע: האם מישהו רוצה להוסיף?

יעקב אשר: אותו סעיף, אני טוען שהוא סעיף חדש.

<מירב ישראלי: נכון.

<מירב ישראלי: יש סעיף שהוא חדש.

יעקב אשר: לדעתי הוא חדש.

<מירב ישראלי: חדש אך לא נושא חדש.

יעקב אשר: למצער, הוא גם נושא חדש, גברתי, אבל אנחנו לא נתווכח על כך.

יעקב אשר: אני מכבד יועצים משפטיים.

יעקב אשר: בסעיף (ה), תקן הבסיס כפי שיקבע השר בתקנות.

יעקב אשר: אני מבקש להוריד את המילים "בהסכמת שר האוצר" ולהוסיף את המילים: ובאישור ועדת החינוך של הכנסת.

עמרם מצנע: מי בעד ההסתייגות?

עמרם מצנע: נא להרים את היד.

עמרם מצנע: בעד ההסתייגות לסעיף (ה)– 2

עמרם מצנע: נמנעים – אין

עמרם מצנע: ההסתייגות נפלה.

עמרם מצנע: האם יש עוד משהו?

<מירב ישראלי: אצלי לא רשום.

משה גפני: יש לי הסתייגות.

משה גפני: אני לא יודע אם החברים שלי ירצו להצטרף אליי.

משה גפני: אם ירצו – בבקשה ואם לא, רק אני.

משה גפני: אני מבקש שתהיה הסתייגות בחוק שאסור לשר האוצר לפרסם את ההחלטה בחוק הזה בפייסבוק בגלל שזאת היתה כל המטרה שלו על גבם של הילדים.

<מירב ישראלי: תנסח ותגיש לי.

משה גפני: כמו שאמרתי.

משה גפני: אני אנסח את זה.

משה גפני: הכי קל לי לנסח את זה כי את זה אני מנסח כבר חודשיים.

עמרם מצנע: ההסתייגות לא רלוונטית לחוק הזה.

משה גפני: רלוונטית, מה לא רלוונטית?

משה גפני: זה החוק הזה.

עמרם מצנע: מי בעד ההסתייגות של חבר הכנסת גפני?

עמרם מצנע: בעד ההסתייגות של חבר הכנסת גפני – 2

עמרם מצנע: נמנעים – אין

עמרם מצנע: אנחנו דחינו את ההסתייגויות ואנחנו נצביע עכשיו על הסעיפים.

עמרם מצנע: סעיף 5(א) עם התיקון שלו – מי בעד, מי נגד.

עמרם מצנע: בעד סעיף 5(א) כולל התיקון– 6

עמרם מצנע: נמנעים – אין

עמרם מצנע: תודה.

עמרם מצנע: סעיף 10א, מי בעד?

עמרם מצנע: בעד סעיף 10א– 6

עמרם מצנע: נמנעים – אין

עמרם מצנע: תודה.

עמרם מצנע: עכשיו אנחנו מצביעים על הכל?

<מירב ישראלי: לא.

עמרם מצנע: חבר הכנסת יעקב אשר, מה ברצונך?

יעקב אשר: לדעתי זה אחד הימים - - -

אברהם מיכאלי: יום שחור לדמוקרטיה.

אברהם מיכאלי: אני אומר את זה במקום אחמד טיבי.

יעקב אשר: אל תפריע לי.

יעקב אשר: לא מהימים הכי יפים של ועדת החינוך של הכנסת והדבר הכי לא יפה שקרה פה הוא שאנשים אולצו, אולצו להצביע בניגוד למצפונם.

יעקב אשר: הוציאו אותם מכאן, הביאו אנשים אחרים שאפילו לא יודעים מה זה 55%, ממה, לא יודעים מה הילד מקבל מזה ומה לא.

יעקב אשר: זאת בושה לאותן מפלגות, בושה ודאי למי שגרם וגורם לכל זה בשביל הפרסומת הפוליטית בלבד ותו לא.

יעקב אשר: יש אנשים שיש להם כוונות אחרות, שהם חושבים שבאמת אולי אפשר לעשות ככה שינוי.

יעקב אשר: אני יודע דבר אחד, אדוני היושב-ראש, אני שמעתי היום דוברות של ממשלת ישראל שמסבירה לאיחוד האירופי למה ההחלטה שהולכת להתקבל בנוגע לנושא של ההתנחלויות לא טובה.

יעקב אשר: מעבר לכך שאנחנו חולקים עליה.

יעקב אשר: אחד הדברים שנאמרו שם היה שהדבר הזה לא יביא שלום ולא ישרת את ההידברות ולא ישרת את המשא-ומתן כי החלטה כזאת תעלה את כולם על גדרות, תכניס את כולם ליותר אמביציות ותעלה את הקיצוניות.

יעקב אשר: זה מה שהיום אתם עושים, אלה שבאים במשמעת קואליציונית להצביע נגד הילד שלי שהוא יקבל רק 10% כי הוא לומד רק עברית וחשבון ולא לומד אנגלית.

יעקב אשר: זה יום – אני לא אקרא לזה יום שחור – אבל יום מאד מאד אפור.

אברהם מיכאלי: יום שחור לדמוקרטיה.

יעקב אשר: יום מאד אפור לוועדה הזאת.

יעקב אשר: עם כל זאת, אני רוצה להודות לך על ההגינות שראיתי כאן היום באופן יחסי.

יעקב אשר: אני חדש ולכן אני יכול להגיד את זה.

יעקב אשר: עם כל זאת, ניסית להביא את הדברים בצורה מטבית.

יעקב אשר: אני חושב שאנחנו עוד ניפגש הרבה על החוק הזה.

יעקב אשר: אני אומר דבר אחד: ככה בונים חומה, ככה לא בונים הידברות, ככה לא בונים הסתכלות, ככה לא עושים רפורמות באבחת חרב.

יעקב אשר: אנשים שמגיעים לפה, ואני לא רוצה להביך אותם ולשאול אותם מה זה תכנית בסיס, מה זה 55% וכו'.

עמרם מצנע: תודה רבה.

עמרם מצנע: אני רוצה להגיד מספר דברים.

עמרם מצנע: ראשית, אני רוצה לחזור על התחייבותו של שר החינוך שאמר את הדברים הבאים.

יעקב אשר: זה שווה כקליפת השום.

עמרם מצנע: ואנחנו בכל זאת נקיים את הבטחתנו.

עמרם מצנע: אחד, במסגרת התקנות ייקבעו הוראות מעבר לתחולה הדרגתית של החוק לאורך ארבע שנים.

עמרם מצנע: שתיים, התקנת התקנות תיעשה לאחר הצגתן בפני ועדת החינוך.

עמרם מצנע: שלוש והכי חשוב, יעקב אשר, תיבחנה ההשלכות התקציביות והפדגוגיות של הוראות החוק טרם התקנת התקנות תוך בחינת ערך השעה במוסדות הפטור ביחס למערכת החינוך הרשמית.

עמרם מצנע: אתם הצגתם בצורה מכובדת את הנושא הזה, מה הוא ה-100 ומה הוא ה-55 ולכן רשמנו לעצמנו וזה יתקיים.

עמרם מצנע: "אנחנו" זה שר החינוך ואנוכי.

עמרם מצנע: שנית, מה שלא כתוב ואני מבקש להוסיף.

עמרם מצנע: תחולת החוק הזה תהיה החל מה-1 בינואר 2014.

עמרם מצנע: חשוב להדגיש את זה כי חוק ההסדרים וחוק התקציב, מרגע שיתקבלו התחולה שלהם מיידית.

עמרם מצנע: כאן אנחנו נותנים זמן.

עמרם מצנע: זה לא סותר, כמובן, את ההחלה לאורך ארבע שנים.

משה גפני: מה יקרה ב-1 בינואר 2014?

עמרם מצנע: החוק ייכנס לתוקפו.

משה גפני: בפועל מה יקרה?

עמרם מצנע: שר החינוך יביא בפנינו את ההחלה שלו לאורך ארבע שנים.

אברהם מיכאלי: איך הוא יכול?

אברהם מיכאלי: אם זה חוק זה חוק.

<קריאה: זה באמצע שנת לימודים.

עמרם מצנע: מי בעד שההחלה של החוק הזה על כל מרכיביו תתחיל בינואר 2014?

עמרם מצנע: בעד ההצעה להחיל את החוק ב-1.1.2014– 6

עמרם מצנע: נמנעים – אין

עמרם מצנע: 6 בעד, אין נגד ואין נמנעים.

עמרם מצנע: חברים, לו לפחות הייתם נותנים תחושה שיש לכם כוונה למלא את אותם ארבעה תנאים, הרי זה לא רק תנאי אחד, אבל אתם נאבקים פה לא על הליכה לקראת איזשהו מכנה משותף של החינוך במדינת ישראל.

עמרם מצנע: אתם לא מתכוונים ואתם חוזרים ואומרים את זה, לא לליבה, לא לבסיס, לא לבחינות.

משה גפני: תשאל את שר החינוך מה דובר אתו.

עמרם מצנע: חבר הכנסת גפני, לא הפרעתי לך ואל תפריע לי.

עמרם מצנע: ולא לדיווח על מצבת המורים.

עמרם מצנע: אני חושב שהחוק הזה במתכונת הזאת, עם ההתחייבות של שר החינוך מאפשרים לנו שנה שלמה של עבודה ביחד.

עמרם מצנע: ואני מתחייב להקדיש לזה את כל הזמן הנדרש כדי למצוא את הדרכים שנוכל לממש גם את יכולתכם.

יעקב אשר: ואם הוא יקבל הוראה משר האוצר כמו שהוא קיבל היום?

עמרם מצנע: הרי לא תפריע לי לדבר.

יעקב אשר: אני לא מפריע, אני שואל.

עמרם מצנע: אתה מפריע.

יעקב אשר: אני מתנצל, אדוני.

עמרם מצנע: אנחנו נעשה מאמץ, ואני מקווה מאד שנמצא בכם שותפים.

עמרם מצנע: חברים, תודה רבה לכם ולילה טוב.

רות קלדרון: תודה רבה ליושב-ראש ויישר כוח.